CELEX: 32006R0851
Language: hr
Date: 2006-06-09 00:00:00
Title: Uredba Komisije (EZ) br. 851/2006 od 9. lipnja 2006. o određivanju sadržaja stavaka koje treba uvrstiti u različite rubrike (konta) u računovodstvenim obrascima prikazanim u Prilogu I. Uredbi Vijeća (EEZ) br. 1108/70 (Kodificirana verzija)  Tekst značajan za EGP

07/Sv. 003
            
            
               HR
            
            
               Službeni list Europske unije
            
            
               212
            
         32006R0851
   
               L 158/3
            
            
               SLUŽBENI LIST EUROPSKE UNIJE
            
            
               09.06.2006.
            
         
      UREDBA KOMISIJE (EZ) br. 851/2006
   od 9. lipnja 2006.
   o određivanju sadržaja stavaka koje treba uvrstiti u različite rubrike (konta) u računovodstvenim obrascima prikazanim u Prilogu I. Uredbi Vijeća (EEZ) br. 1108/70
   (Kodificirana verzija)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 1108/70 od 4. lipnja 1970. o uvođenju računovodstvenog sustava izdataka za infrastrukturu u željezničkom i cestovnom prometu te unutarnjim plovnim putovima (1), a posebno njezin članak 9. stavak 1.,
   budući da:
   
               (1)
            
            
               Uredba Komisije (EEZ) br. 2598/70 od 18. prosinca 1970. o određivanju sadržaja stavaka koje treba uvrstiti u različite rubrike (konta) u računovodstvenim obrascima prikazanim u Prilogu I. Uredbi Vijeća (EEZ) br. 1108/70 od 4. lipnja 1970. (2) znatno je izmijenjena nekoliko puta (3). Radi jasnoće i racionalnosti, navedenu Uredbu treba kodificirati.
            
         
               (2)
            
            
               Komisija je odgovorna za usklađivanje cjelokupnog posla koji proizlazi iz Uredbe (EEZ) br. 1108/70. Komisija je posebno odgovorna za određivanje sadržaja stavaka koji treba uvrstiti u različite rubrike (konta) u računovodstvenim obrascima prikazanim u Prilogu I. toj Uredbi. Potrebno je usvojiti odgovarajuće odredbe kako bi se osigurala jednoobrazna primjena računovodstvenih obrazaca (konta) između različitih država članica i za različite načine prijevoza.
            
         
               (3)
            
            
               Mjere koje treba poduzeti morale bi uključivati definiciju pojma „infrastruktura”, tako da se za svaku vrstu prijevoza odrede postrojenja, zgrade i oprema koje taj pojam obuhvaća, te odrede vrste izdataka koji se unose u različite rubrike (konta) u računovodstvenim obrascima,
            
         DONIJELA JE OVU UREDBU:
   Članak 1.
   Sadržaj stavaka koji treba uvrstiti u različite rubrike (konta) u računovodstvenim obrascima prikazanim u Prilogu I. Uredbi (EEZ) br. 1108/70 određuju se u skladu s Prilozima I. i II. ovoj Uredbi.
   Članak 2.
   Uredba (EEZ) br. 2598/70 se stavlja izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i tumače se u skladu s korelacijskom tabelom u Prilogu IV.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. lipnja 2006.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 130, 15.6.1970., str. 4. Uredba kako je zadnje izmijenjena Aktom o pristupanju iz 2003.
   
      (2)  SL L 278, 23.12.1970., str. 1. Uredba kako je zadnje izmijenjena Uredbom (EZ) br. 906/2004 (SL L 163, 30.4.2004., str. 49.).
   
      (3)  Vidjeti Prilog III.
   PRILOG I.
   
      Definicija i područje primjene pojma „prometna infrastruktura”
   
   Za potrebe članka 1. Uredbe (EEZ) br. 1108/70, „prometna infrastruktura” znači svi putovi i fiksna postrojenja/uređaji triju vrsta prijevoza potrebnih za protok i sigurnost prometa.
   A.   ŽELJEZNICA
   Željeznička infrastruktura se sastoji od sljedećih elemenata, ako oni čine dio glavnog kolosijeka, uključujući sporedne kolosijeke, ali isključujući pruge koje se nalaze unutar radionica za popravak željezničkih vozila, unutar spremišta ili pogona za lokomotive, kao i industrijske ili sporedne kolosijeke u privatnom vlasništvu:
   
               —
            
            
               zemljište,
            
         
               —
            
            
               kolosijek i kolosiječni zastor, posebno nasipi, usjeci, odvodni kanali i rovovi, građevinski rovovi, propusti, obložni zidovi, nasipi za zaštitu bočnih strmina itd.,
               putnički peroni i peroni za utovar tereta,
               prostor između tračnica i prolazi za pješake,
               zaštitni zidovi, živice, ograde,
               protupožarni zaštitni pojasevi,
               uređaji za grijanje skretnica, križišta itd.,
               ograde za zaštitu od snijega,
            
         
               —
            
            
               izgrađeni objekti:
               mostovi, propusti i drugi nadvožnjaci, tuneli, natkriveni usjeci i drugi podvožnjaci,
               potporni zidovi i konstrukcije za zaštitu od odrona, padajućeg kamenja itd.,
            
         
               —
            
            
               željezničko-cestovni prijelazi u razini, uključujući uređaje za sigurnost cestovnog prometa,
            
         
               —
            
            
               gornji ustroj, a posebno:
               tračnice, vodilice i zaštitne tračnice,
               željeznički pragovi i uzdužni spojevi, pričvrsni pribor, zastor, uključujući kamene odlomke i pijesak,
               skretnice, križišta itd.,
               okretnice i prijenosnice (osim onih koje su namijenjene isključivo lokomotivama),
            
         
               —
            
            
               pristupni put za putnike i robu, uključujući pristup cestom,
            
         
               —
            
            
               sigurnosno-signalni i telekomunikacijski uređaji na otvorenoj pruzi, na željezničkim i ranžirnim kolodvorima, uključujući pogone za proizvodnju, pretvorbu i distribuiranje električne struje za signalizaciju i telekomunikacije,
               objekti za takve uređaje ili pogone,
               kolosiječne kočnice,
            
         
               —
            
            
               rasvjeta u svrhu sigurnosti željezničkog prometa,
            
         
               —
            
            
               pogoni za pretvorbu i prijenos električne energije za vuču vlakova: podstanice, napojni kablovi između podstanica i voznog voda, kontaktna mreža s držačima, treća tračnica s držačima,
            
         
               —
            
            
               objekti koje koristi služba za infrastrukturu, uključujući prostor koji se odnosi na opremu za naplatu prijevoznih pristojbi.
            
         B.   CESTA
   Cestovna infrastruktura se sastoji od sljedećih elemenata:
   
               —
            
            
               zemljište,
            
         
               —
            
            
               cestovni radovi prije popločavanja:
               radovi na usjecima, nasipima, odvodima itd.,
               podgrađivanje i zatrpavanje,
            
         
               —
            
            
               radovi na popločavanju i pomoćni radovi:
               slojevi kolničke konstrukcije uključujući hidroizolaciju, rubnike, razdjelni pojas, slivnike i druge odvodne uređaje, ojačane rubnike i druge površine za zaustavljanje u hitnim slučajevima, odmorišta i parkirališta na otvorenoj cesti (pristupne ceste i parkirališta te prometni znakovi), parkirališta za automobile u izgrađenim područjima na zemljištu u javnom vlasništvu, nasadi i uređenje okoliša, sigurnosni uređaji itd.,
            
         
               —
            
            
               izgrađeni objekti:
               mostovi, propusti, nadvožnjaci, tuneli, konstrukcije za zaštitu od odrona i padajućeg kamenja, ograde za zaštitu od snijega itd.,
            
         
               —
            
            
               željezničko-cestovni prijelazi u razini,
            
         
               —
            
            
               prometni znakovi te signalni i telekomunikacijski uređaji,
            
         
               —
            
            
               rasvjeta,
            
         
               —
            
            
               uređaji za naplatu cestarine, parkirni satovi,
            
         
               —
            
            
               objekti koje koristi služba za infrastrukturu.
            
         C.   UNUTARNJI PLOVNI PUTOVI
   Infrastruktura unutarnjih plovnih putova se sastoji od sljedećih elemenata:
   
               —
            
            
               zemljište,
            
         
               —
            
            
               kanal (zemljani radovi, bazeni i obloge, pragovi, gatovi, nasipi, putovi za tegljenje i servisni putovi), zaštita obale, vodovodi, sifoni, cjevovodi, tuneli, servisni bazeni koji se koriste isključivo kao zaklon za plovila,
            
         
               —
            
            
               radovi za zatvaranje i sigurnost plovnog puta, kanali za odvod vode iz akumulacije zbog gravitacije, bazeni i rezervoari za skladištenje vode za ulijevanje i reguliranje razine vode, uređaji za kontrolu protoka vode, vodomjeri, uređaji za mjerenje razine vode i upozoravanje,
            
         
               —
            
            
               brane (radovi na konstrukcijama duž korita rijeke kako bi se održala dovoljna dubina vode za plovidbu i kako bi se smanjila brzina toka reguliranjem dubina ili širina kanala), s tim povezane konstrukcije (riblji propusti, odvodni kanali),
            
         
               —
            
            
               brane, dizalice i kosine, uključujući bazene za čekanje i bazene za štednju vode,
            
         
               —
            
            
               oprema za vez i molovi (plutače, sidra za mrtvi vez, bitve, stupići za vez, ograde i odbojnici),
            
         
               —
            
            
               pokretni mostovi,
            
         
               —
            
            
               oznake obilježavanja plovnog puta, uređaji za signalizaciju, sigurnost, telekomunikacije i rasvjetu kanala,
            
         
               —
            
            
               uređaji za nadzor prometa,
            
         
               —
            
            
               uređaji za naplatu,
            
         
               —
            
            
               objekti koje koristi služba za infrastrukturu.
            
         PRILOG II.
   
      Definicija izdataka koji se unose u različite rubrike (konta) u računovodstvenim obrascima prikazanima u Prilogu I. Uredbi (EEZ) br. 1108/70
   
   A.   OPĆA RAZMATRANJA
   
               1.
            
            
               Prema odredbama članka 2. stavka 2. gore navedene Uredbe, izdaci koji se unose u račune su oni izdaci koji su nastali izravno pri plaćanju troškova rada, usluga i nabave za gradnju, održavanje, rad i upravljanje infrastrukturom. Prema tome, ovim se odredbama iz tih računa izuzimaju godišnje dodijeljena sredstva za obnovu, osiguranje ili rezervne fondove osnovane za pokriće budućih izdataka.
            
         
               2.
            
            
               Za svaku danu infrastrukturu, izdatak koji se uzima u obzir u okviru različitih rubrika (konta) u računovodstvenim obrascima je ukupni izdatak nastao u vezi s infrastrukturom, bez obzira na način financiranja.
               Međutim, kada troškove istog postrojenja/uređaja izravno ili neizravno snose dvije ili više službi za infrastrukturu, svaka u svoje račune uključuje samo onaj neto izdatak koji se može ispravno zaračunati svakoj pojedinoj službi. Također, kada tijela javne vlasti nekim službama za infrastrukturu odobre naknadu, iznos te naknade se odbija od izdataka tih službi. Za željeznice se odbijeni iznos prikazuje posebno. Ti se iznosi mogu posebno odnositi na naknade primljene u vezi s:
               
                           —
                        
                        
                           infrastrukturnim izdatkom (Uredba Vijeća (EEZ) br. 1107/70 (1), članak 3. stavak 1. točka (b)),
                        
                     
                           —
                        
                        
                           plaćanjem za starosne i druge vrste mirovina (Uredba Vijeća (EEZ) br. 1192/69 (2), članak 4. stavak 1. točka (c), klasa III.).
                        
                     
         
               3.
            
            
               Vrijednost rastavljenih uređaja ili opreme, prodanih ili ponovno upotrijebljenih, prebija se s izdatkom unesenim u odgovarajuću rubriku (konta) u računovodstvenim obrascima, što je u slučaju željeznica predmet eventualnih posebnih odredbi u ovom smislu u sporazumima zaključenim između željezničkih prijevoznika i tijela javnih vlasti.
            
         
               4.
            
            
               Izdatak koji se odnosi na kupnju, održavanje i rad specijalizirane opreme i alata koje upotrebljava služba za infrastrukturu te izdaci za prijevoz za opskrbu te službe unose se u odgovarajuće rubrike (konta) u računovodstvenim obrascima, a ako to nije moguće, u rubriku „Opći troškovi”.
            
         
               5.
            
            
               Troškovi radionica i skladišta uobičajeno se uključuju u fakturirane cijene proizvoda i materijala dobavljenih za infrastrukturnu službu. Kada takvo izravno obračunavanje nije moguće, ti se troškovi unose u rubriku „Opći troškovi”.
            
         B.   OPIS STAVAKA KOJE SE UNOSE U RAZLIČITE RUBRIKE
   1.   Rubrike zajedničke svim trima vrstama prijevoza
   
   
               —
            
            
               
                  Investicijski izdaci (rubrike A1, B1, C1)
               Investicijski izdaci obuhvaćaju ukupne izdatke (za radnike, robu i usluge pružene od trećih strana) u vezi s izgradnjom, proširenjem i obnovom infrastrukturnih postrojenja, uključujući neplanirane izdatke i troškove istraživanja povezane s tim radovima. Međutim, ovom se definicijom ne isključuje unos nekih manjih investicijskih izdataka u rubriku „Tekući izdaci” ako je to u skladu s odredbama nacionalnog prava.
            
         
               —
            
            
               
                  Tekući izdaci (rubrike A2, B2, C2)
               Tekući izdaci obuhvaćaju ukupne izdatke (za radnike, robu i usluge dobavljene od trećih strana) u vezi s održavanjem i radom infrastrukture.
            
         
               —
            
            
               
                  Opći izdaci (rubrike A3, B4, C4)
               Opći izdaci obuhvaćaju ukupne troškove službi koje se bave upravljanjem, nadzorom i inspekcijom i koje su odgovorne posebno za uspostavljanje infrastrukture i upravljanje infrastrukturom, te također onaj dio troškova izravno uključenih općih upravnih službi, koji ide na teret infrastrukture. Opći izdaci također pokrivaju sve druge izdatke koji nisu izravno uključeni u bilo koju drugu rubriku računovodstvenih obrazaca (konta).
               Obuhvaćeni troškovi uključuju posebno sljedeće:
               
                           —
                        
                        
                           troškove za osobne dohotke radnika i operativne troškove središnjih, područnih i lokalnih službi i tehničkih službi, troškove u vezi s nadzorom i preuzimanjem radova,
                        
                     
                           —
                        
                        
                           plaćanja za starosne mirovine za stalno zaposlene radnike, te druga plaćanja za zaposlenike (obiteljski dodaci, doprinosi za zdravstveno osiguranje, doprinosi za osiguranje od nesreće, mirovinski doprinosi za radnike koji nisu trajno zaposleni itd.),
                        
                     
                           —
                        
                        
                           troškove koji se odnose na smještaj radnika zaposlenih u službi za infrastrukturu, umanjeni za zaračunate najamnine,
                        
                     
                           —
                        
                        
                           troškove koji se odnose na pomoćne objekte službe za popravke i održavanje (posebno natkriveni prostori, skladišta alata) ako nisu uvršteni izravno u druge rubrike računovodstvenih obrazaca (konta).
                        
                     
         2.   Rubrike koje se odnose samo na cestovni promet
   
   
               —
            
            
               
                  Troškovi koji se odnose na održavanje cestovnih površina (rubrika B20)
               Ti troškovi obuhvaćaju uglavnom izdatke za radove povezane s mehaničkom otpornošću cesta na opterećenja kojima su podvrgnute. Uključuju izdatke povezane s popravcima površine savitljive kolničke konstrukcije i izdatke povezane s održavanjem dijelova tvrde kolničke konstrukcije.
            
         
               —
            
            
               
                  Prometna policija (rubrika B3)
               Troškovi za prometnu policiju uključuju ukupne troškove policijskih usluga koji se zaračunavaju za njihove dužnosti nadzora prometa, uključujući troškove objekata, vozila i opreme koji su posebno namijenjeni za takve usluge.
            
         3.   Rubrike koje se odnose samo na unutarnje plovne putove
   
   
               —
            
            
               
                  Riječna policija (rubrika C3)
               Troškovi riječne policije uključuju ukupne troškove te policije, uključujući troškove objekata, pristaništa i plovila koji su posebno namijenjeni za takve usluge.
            
         
      (1)  SL L 130, 15.6.1970., str. 1. Uredba kako je zadnje izmijenjena Uredbom (EZ) br. 543/97 (SL L 84, 26.3.1997., str. 6.).
   
      (2)  SL L 156, 28.6.1969., str. 8. Uredba kako je zadnje izmijenjena Aktom o pristupanju iz 2003.
   PRILOG III.
   
      Uredba stavljena izvan snage sa svojim naknadnim izmjenama
   
   
               Uredba Komisije (EEZ) br. 2598/70
            
            
               (SL L 278, 23.12.1970., str. 1.)
            
         
               Uredba Komisije (EEZ) br. 2116/78
            
            
               (SL L 246, 8.9.1978., str. 7.)
            
         
               Uredba Komisije (EZ) br. 906/2004
            
            
               (SL L 163, 30.4.2004., str. 49.)
            
         PRILOG IV.
   
      Korelacijska tabela
   
   
               Uredba (EEZ) br. 2598/70
            
            
               Ova Uredba
            
         
               Jedini članak
            
            
               Članak 1.
            
         
               —
            
            
               Članak 2.
            
         
               —
            
            
               Članak 3.
            
         
               Prilozi I. i II.
            
            
               Prilozi I. i II.
            
         
               —
            
            
               Prilog III.
            
         
               —
            
            
               Prilog IV.